procesaur/Wiki.mk huggingface dataset:
Што се случува во Вегас...

Што се случи во Вегас... (|What Happens in Vegas...) е американски комедија – филм на од 2008 год. Од првото фрлање на коцката, беше очигледнот дека Што се случи во Вегас брзо ќе заврши пред камерите. Воодушевени од фантастичната презентација на сценаристите Дејн Фокс и продуцентот Мајкл Агилар, Twentieth Century Fox веднаш го прифати сценариото и комедијата добила зелено светло. После тоа, во проектот се приклучиле Камерон Дијаз и Ештон Кучер, а за режисер е одбран Том Воган.
1 Синопсис
За харизматичниот зависник на забави Џек Фулер (Ештон Кучер) и забавната работничка на трговска берза Џој МекНели (Камерон Дијаз), дивиот викенд кој во игра на случаи го поминуваат заедно во Лас Вегас требаше по правилата да остане само матни спомени. Тоа би се случило ако овие двајца Њујорчани немаат потпишано венчален лист како шокантен потсетник на катастрофална идеја која во најдобар стил во Лас Вегас, претходната ноќ ја направија со сосема чист разум. Како работите би биле уште поинтересни, не само што Џек и Џој склопиле брак, туку после тоа заедно освоиле неверојатни три милиони долар во казино. Поточно, Џек ги освоил користејќи го жетонот на Џој, на автоматот на кој таа пред тоа играла. Или било обратно? И чии се сега тие пари?
Така изгледа необичната ситуација која ги запрепастила овој срамежлив пар кои своите заеднички проблеми ги носат назад на Менхетн, каде судијата Вупер ги осудува на ‘шест месеци тежок брак’. Тоа го заклучува нивниот заеднички живот, неделните посети кај брачен советник, и воопшто нешто што старомодниот Вупер верува дека нивната млада генерација мрази – навистина се потрудила. Во спротивно, судијата им гарантира, дека освоените три милиони долар ќе бидат долго провлечени кон судска парница да на крајот никој ништо да не добие, освен скапи адвокати. Ќе можат ли Џек и Џој да ги преживеат своите шест месеци на брачен живот без да се испоубијат и да ги задржат освоените пари?
Глумци Ликови
Камерон Дијаз, Џој МекНели
Ештон Кучер, Џек Фулер
Квин Латифа, Д-р Твичел
Роб Кодри, Џефри Луис
Лејк Бел, Тони Саксон
Трит Вилијамс, Џек Фулер (постариот)
Killing Is My Business... and Business Is Good!

''Killing Is My Business… and Business Is Good!'' е првиот студиски албум на треш метал бендот Megadeth. Издаден е во 1985 г. од Combat Records. Реиздаден е во 2002 година, а на ова реиздадено издание ќе има нов омот и ќе бидат додадени бонус песни.
Албумот обработува многу контровирзни теми, од кои најчести се смртта, насилството, сексот и социјалните прашања. Бил добро прифатен од хеви метал заедницата, и претставувал совршен спој на треш и спид метал. Во осумте песни кои се нашле на оригиналното издание, спаѓаат преработката на познатиот хит од 60-тите ''These Boots Are Made for Walkin од Ненси Синатра, како и една песна која се нашла на првото демо на Металика - ''Mechanix''.
Постојнава облога на горната слика требаше да биде и на изданието од 1985 година, кога Дејв Мастејн им дал скица од Вик Ретлхед на неговата продукциска куќа. Но од таму ја загубиле, па биле приморани да експериментираат и да постават нивни цртеж. Групата била фрапирана од непрофесионалниот однос на Комбат Рекордс, па затоа по излегувањето на албумот си заминале оттаму. При дигиталниот ремикс во 2002 година, фронтменот Мастејн се решил да го врати стариот цртеж како насловна илустрација.
''Mechanix'' е постојан дел од концертите на Мегадет, додека останатите песни скоро и да не се изведуваат. Во 2010 година, за време на еден концерт во Лос Анџелес, првпат по 26 години Кери Кинг од Slayer застанал на сцената заедно со останатите членови на бендот. Тие заедно ја отсвиреле ''Rattlehead'', што било оживување на сеќавањата од 1984 година, кога Кинг бил привремен гитарист на групата.
1 Список на песни
Сите песни се напишани и компонирани од Дејв Мастејн, освен „These Boots“ од Ли Хазелвуд
Супстрат

Супстрат (од лат. ''substratum'' = „потслој“) е лингвистички поим со кој се означува допирот на јазикот со другите постари јазични слоеви и јазици кои на одредена територија се говореле пред него. Така на пример етрурскиот е супстрат за латинскиот, или келтскиот во Галија пред доаѓањето на Римјаните претставува исто така супстрат за францускиот јазик.
1 Поврзано
*Јазичен сојуз
*Јазично семејство
Лето со Моника (филм)

Лето со Моника (|Sommaren med Monika) е шведски филм од 1953 година, режиран од Ингмар Бергман (Ingmar Bergman), според сценариото на Пер Андерс Фогелстром (Per Anders Fogelström). Главните улоги во филмот ги толкуваат: Хариет Андерсон (Harriet Andersson), Ларс Екборг (Lars Ekborg), Дагмар Ебесен (Dagmar Ebbesen), Џон Харисон (John Harryson) итн. Филмот, кој трае 96 минути, е снимен во црно-бела слика и со моно звук, во продукција на Шведската филмска индустрија (Svensk Filmindustri). Буџетот на филмот изнесувал 484 000 шведски круни.
0.1 Заплет
Приказната започнува со работничкиот дел на Стокхолм. Деветнаесетгодишниот Хари Лунд (го игра Ларс Екборг), кој на осумгодишна возраст останал без мајка, работи во фабрика за стакло, а Моника Ериксон (ја игра Хариет Андерсон) е продавачка во локалната продавница. Хари не е претерано добар работник, бидејќи постојано доцни на работа и неуредно ги извршува работните задачи. Моника е дива, неодговорна девојка, која е заинтересирана само за забава. Хари и Моника се вљубуваат еден во друг, а кога Моника ќе западне во домашни неволји, заедно со Хари даваат отказ до работните места и заминуваат во Стокхолмскиот Архипелаг, каде го поминуваат летото. Кога крајот на летото ги принудува да се вратат дома, Моника открива дека е бремена. По враќањето во Стокхолм, тие се венчаваат, а потоа Моника раѓа женско бебе. Хари, во обид да постапи правилно, се вработува и истовремено студира за да го обезбеди семејството. Но, Моника е незадоволна со нејзината улога на домаќинка и од сиромашниот живот. Таа не сака ниту да работи, ниту да се грижи за бебето, туку копнее за возбуда и авантура. Еднаш, додека Хари е отсутен во период од неколку дена, Моника се впушта во авантура со своето поранешно момче Леле (го игра Џон Харисон). Кога Хари се враќа дома, го открива неверството и меѓу нив започнува кавга. Тој ја удира Моника и таа ги напушта Хари и бебето. Поради неплатената кирија, Хари мора да го напушти станот и тој решава да се врати дома кај татко му.<ref
Канцелариски материјал

Канцелариски материјал канцелариски прибор или школски прибор се производи од за користење во канцеларија, во домот или во образованието. Тие можат да бидат хартиени производи како пликоа, тетратки, бележници, роковници, средства за пишување како пенкала, моливи, гуми за бришење, но и честитки, спојници, шпенки, хефталки и различни други материјали за пишување, печатење на компјутер.
1 Галерија
Кримскотатарски јазик

Кримскотатарски јазик или само кримски јазик (Qırımtatar tili, Qırımtatarca) — јазик на Кримските Татари што се зборува на Крим, во Средна Азија во дијаспората — Бугарија и Турција. Јазикот е наречје на татарскиот јазик.
1 Азбука
1.1 Кирилична азбука
А а [a], Б б [бэ], В в [вэ], Г г [гэ], Гъ гъ [гъы], Д д [дэ], Е е [e], Ё ё [ё]
Ж ж [жэ], З з [э], И и [и], Й й [йы], К к [ка], Къ къ [къы], Л л [эль], М м [эм]
Н н [эн], Нъ нъ [энъ], О о [o], П п [пэ], Р р [эp], С с [эc], Т т [тэ], У у [у]
Ф ф [эф], Х х [xa], Ц ц [цэ], Ч ч [чэ], Дж дж [джэ], Ш ш [ша], Щ щ [щa], Ъ ъ [твёрдый знак]
Ы ы [ы], Ь ь [мягкий знак], Э э [э], Ю ю [ю], Я я [я]
МФА
а, б, в, г, гъ, д, е, ё, ж, з, и, й, к, къ, л, м, н, нъ, o, п, p, c, т, у, ф, x, ц, ч, дж, ш, щ, ъ, ы, ь, э, ю, я
гъ, къ, нъ и дж се посебни букви.
2 Поврзано
* Кримски Татари
* Кримскотатарска азбука
Peace Sells... but Who's Buying?

''Peace Sells… but Who's Buying?'' е вториот студиски албум на треш метал бендот Megadeth. Издаден е во 1986 г. Претставува демонстрација на сета брзина, моќ и бруталност на трешот. Обожавателите го рангираат во редот на безвремените класици од овој жанр.
Бил издаден на 19 септември 1986, а првичната замисла била да излезе под продуцентската капа на Комбат Рекордс. Подоцна Капитол Рекордс ги откупил правата за негово издавање, а тие назначиле и посебен продуцент во името на Ренди Барнс кој би учествувал во подготовката на проектот.
Во 2004 г. била објавена преработената и подобрена верзија на албумот, на која биле вклучени четири ремиксувани нумери. Во 2011, по повод 25-годишниот јубилеј од издавањето на дискот, биле издадени три различни верзии на албумот.
Ова бил вториот и последен студиски албум во чија изработка учествувал покојниот тапанар Гар Семјуелсон, а исто така последен и за гитаристот Крис Поланд, иако тој имал мал придонес во снимањето на ''The System Has Failed'' од 2004.
1 Список на песни
Сите песни се напишани и компонирани од Дејв Мастејн, освен „''I Ain't Superstitious''“ од Вили Диксон.
2 Наводи
id:Andy Summers
Библиографија

Библиографија — дисциплина која се занимава со опис на ракописи, поединечни трудови и публикации, како и со составување на нивниот подробен попис, по азбучен (алфабетски) или хронолошки ред. Исто така со овој термин се означува и името на самиот тој попис. Во описот на библиографската единица содржано е името на авторот, името на делото, местото и годината на издавање, името на печатницата, издавачот и форматот. Библиографијата може да биде општа (на пример ''национална'') или специјализирана (по ''тема'', ''автор'', ''територија''). Дескриптивната (или ''описна'') библиографија содржи и информации во врска со илустрациите, хартијата, видот на буквите, цената и сл. Ретроспективната се занимава со изданијата од постарите периоди, а тековната со оние кои излегуваат напоредно со изработката на библиографијата. Критичката библиографија содржи и мислење за вредностите на делото, додека применетата се задржува на изнесување на неговата содржина. Најстарата библиографија е Калимаховиот попис на книгите од Александриската библиотека од 3 век п.н.е.
На прагот на животот (филм)

На прагот на животот (шведски: ''Nära livet''), познат и како „Толку блиску до животот“ (во Обединетото Кралство), е шведски филм од 1958 година, во режија на Ингмар Бергман. Главните улоги ги толкуваат Ева Далбек (Eva Dahlbeck), Ингрид Тулин (Ingrid Thulin) и Биби Андерсон (Bibi Andersson).
0.1 Синопсис
Филмот претставува суптилен есеј за мајчинството. Сесилија, Стина и Хједрис се сместени во иста болничка соба во акушерска клиника. Сесилија има спонтан абортус, а Стина раѓа мртвороденче. Хједрис носи вонбрачно дете кое сака да го абортира, но по наговор на своите цимерки од болничката соба, се одлучува да го задржи бебето.
Управувач (возило)

Управувач или волан (од |volant; на |управувач) е вид управувачки уред кој се наоѓа во превозно средство. Претежно ги има во автомобили и камиони. Ова е почетниот дел од системот за управување, раководтен од страна на возачот. Останатиот дел од системот за управување реагира врз основа на движењата на управувачот преку запченик, серво-управавач, итн.
Хорхе Гарбахоса

Хорхезе Гарбахоса Чапаро Џуниор (шпански: ''Jorge Garbajosa'') (роден ) е пензиониран шпански крилен центар и моментален претседател на Шпанската федерација. Тој ја започна својата кариера во Шпанија во Тау Виторија во 1995, со кој ја освои домашната лига во 1998. Тој настапуваше и за Бенетон Тревизо под водство на Маурицио Џерардини, со кој подоцна се сретна и во Торонто, и Мајк Дантони од Феникс. Во 2005, се пресели во Торонто, каде имаше солидна прва сезона и стана миленик на навивачите, но се повреди пред „плеј-оф“от во март 2008, и до летото 2008 не се опорави. Се очекува да ја продолжи кариерата во Шпанија.
Репрезентативно, тој го освои златниот медал на Светското првенство во кошарка во 2006, а придонесе и за сребрените медали на европските првенства во 2003 и 2007 и бронзениот во 2001. Џорхе доследно ја приоритезира репрезентацијата пред клупската игра, и настапува за Шпанија на секоја дадена прилика. Тој дури се откажа од неколку милиони долари во Торонто за да може да настапи за Шпанија на Олимписките игри во 2008
Француска преса

Француска преса или кафетиер — направа за приготвување на кафе популаризирана во Франција. Ракувањето со неа е едноставно и дава посилно кафе од другите направи.
Француската преса се состои од цилиндричен бокал направен од стакло или проѕирна пластика, со капак и клип кој точно пасува во цилиндарот и е направен од фина метална мрежа или најлон, која служи како филтер. Кафето се приготвува така што ги ставаме кафето и врелата вода заедно, ги оставаме неколку минути, па потоа го притискаме клипот надолу за да го заглавиме талогот и со тоа да го одвоиме од течноста.
Бидејќи смеленото кафе е во директен контакт со водата, вака приготвеното кафе добива повеќе вкус и етерични масла, кои инаку би останале во книжните филтри доколку користиме кафемат. Кафето од француска преса е посилно, погусто и поталожно од филтрираното кафе. Бидејќи користената меленица останува во кафето, кафето од француска преса мора да се послужи веднаш, инаку станува горко заради преголема екстракција. Типичната француска преса за 8 шолји се смета за непивлива по 20 минути стоење.
Кафето за француска преса треба да биде рамномерно и грубо мелено. Тоа треба да биде погрубо мелено од она за кафемати, а многу погрубо мелено од она за еспресо и турско кафе бидејќи фино меленото кафе може да избега преку мрежата.
Француската преса е попренослива од другите направи за кафе, и е повеќе самофункционална. Постојат и француски преси во облик на патни термос-чашки направени од силна пластика, и имаат херметички капаци со отвор за пиење.
И покрај името, француската преса не е попопуларна во Франција отколку во други земји. Во француските домови кафето обично се приготвува со кафемати со филтер. Во кафулињата и рестораните се употребува еспресо машина.
Француската преса може да се користи и наместо чајно јајце, за приготвување на рефус чај.
Калдејски новоарамејски јазик

Калдејскиот новоарамејски јазик — јазик кој спаѓа во групата на семитски јазици и во подгрупата на арамејски јазици. Овој јазик се зборува во Мосул, северен Иран. Повеќе од говорниците се кладеанци со кладеанска католичка црква. Овде треба да се напомене дека овој јазик, новоарамејскиот не е изворниот калдејски јазик кој бил еден од старите дијалекти на арамејските јазици во Вавилон во околу VI век п.н.е..
Сите негови жени (филм)

Сите негови жени (шведски: ''För att inte tala om alla dessa kvinnor'') — филмска комедија од 1964 година,во режија на Ингмар Бергман. Филмот е дел од низата комедии на Бергман во кои се обработуваат односите меѓу мажите и жените. Истовремено, ова е прв филм на Бергман, снимен во боја. Главните улоги ги толкуваат: Ева Далбек, Биби Андерсон, Хариет Андерсон и Јарл Куле.
1 Содржина
Познатиот музички критичар Корнелиус пишува биографија за славниот челист Феликс. За да ги заокружи своите белешки, заминува во летната резиденција на Феликс за да ги направи последните консултации со големиот музичар. Но жените кои го опкружуваат Феликс не му дозволуваат контакт. Филмот завршува така што, на еден концерт, маестрото наеднаш умира, но тоа не е крај на приказната. Неговото место го зазема еден млад, непознат челист, кому жените на маестрото му ветуваат блескава кариера. Интересно, иако во филмот цело време се зборува за маестрото, неговото лице воопшто не се појавува на екранот.
Амплификација

Амплификацијата е стилска фигура која некој поим, слика или лик настојува да го прикаже со што е можно повеќе разни поединости, со опширно опишување на сите негови аспекти. Тоа е подвид на набројување во кое секој следен член го засилува значењето на претходниот. Денес со амплификацијата се означува и секое увеличување или ширење на изразот преку набројување на контрасти или со избор на слични или зборови со исто значење.
Работна соба

Работна соба е соба во еден дом која се користи за учење, канцелариски работи, работење на компјутер или пак за читање. Во минатото работната соба во една куќа била резервирана за приватна канцеларија или читална на таткото како глава на семејството, но денес работните соби се користат или за раководење со домашен бизнис или пак е пристапна за целото семејство.
Типичната работна соба има работна маса (биро), столче, компјутер и полици за книги. Честопати како канцеларија се користи вишок спална соба, но многу современи домови имаат соба предвидена за таа намена. Ваквите соби обично се згодно сместени на приземниот кат.
Работната соба се развила од кабинетот од времето на ренесансата, па наваму.
Штокавско наречје

Штокавското наречје зафаќа најголем дел од српско-хрватската јазична територија. Тоа се протега низ цела Србија, Црна Гора, Босна и Херцеговина и во голем дел од Хрватска, источно и југоисточно од нејзините чакавски и кајкавски наречја. Северозападната и северната граница на штокавското наречје ја сочинуваат линијата од Јадранското Море до реката Драва: Нови Винодол - Огулин - Карловац - Сисак - Бјеловар - Вировитица, каде што ова наречје е во допир со чакавското и кајкавското. Од таа линија штокавското наречје го исполнува целиот простор кон исток меѓу јадранскиот брег (оставајќи му на чакавскиот само тенок појас на делот на брегот од Задар до Омиш и до половината на полуостровот Пељешац, како и до островот Млет и Дубровничкото приморје) и до државните граници со Унгарија, Романија, Бугарија, до границата со македонскиот јазик и државните граници со Албанија. Со ова наречје зборуваат и српските односно хрватските национални малцинства во Унгарија, Романија и Италија.
Врз осонва на тоа со кој од гласовите е заменет стариот глас јат, штокавското наречје се дели на екавски изговор, ијекавски изговор и икавски изговор, а во однос на развојот на акцентот и обликот — на постари штокавски дијалекти и помлади штокавски дијалекти (новоштокавски).
Хрватските лигвисти (Брозовиќ, Лисац, Решетар) сметаат дека торлачки (шопски) дијалекти се посебно наречје и да не припаѓат на штокавско наречје.
1 Поврзано
* Хрватски јазик
* Српски јазик
* Босански јазик
* Црногорски јазик
* Торлачки дијалекти
Машка кошаркарска репрезентација на Шпанија

Кошаркарската репрезентација на Шпанија е претставник на Шпанија на меѓународни кошаркарски натпреварувања. Репрезентацијата на Шпанија има бројни успеси кои вклучуваат прво место на Светското првенство во кошарка во 2006 и второ место на Европското првенство во кошарка во 2007.
1 Селекција
''Европско првенство 2007.''#, Позиција, Име и презиме, Година на раѓање, Висина, Клуб
4, центар, По Гасол, 1980., 215, Мемфис Гризлис
5, бек, Руди Фернандес, 1985., 195, Јувентуд Бадалона
6, бек, Карлос Кабезас, 1980., 186, Уникаха Малага
7, бек, Хуан Карлос Наваро, 1980., 192, Мемфис Гризлис
8, крило, Хосе Калдерон, 1981., 191, Торонто Рапторс
9, центар, Фелипе Рејес, 1980., 206, КК Реал Мадрид
10, крило, Карлос Хименес, 1976., 204, Уникаха Малага
11, бек, Серџо Родригес, 1986., 190, Портланд Треилблејзерс
12, бек, Берни Родригес, 1980., 197, Уникаха Малага
13, центар, Марк Гасол, 1985., 215, КК Цирона
14, крило, Алекс Мумбру, 1979., 202, КК Реал Мадрид
15, крило, Хорхе Гарбахоса, 1977., 205, Торонто Рапторс
-, тренер, Пепу Ернандес
Онондази

Онондага ''(Онон. Onöñda'gega' = „ридски народ“) е еден од конститутивните народи на ирокеската (''Haudenosaunee'') конфедерација. Нивната традиционална татковина е околината на Онондага Округот во американската сојузна држава Њујорк. Нарекувани се и Чувари на огнот (Kayečisnakweˀnì•yuˀ.
1 Села
* Ахаует, (?).
* Десерокен.
* Гадокват, денешен Бевертон.
* Генентаха, на езерото Онондага.
* Гиствиахна, Во долината Онондага.
* Онондага, племенско средиште и главен град на ирокескиот сојуз. Се наоѓал на неколку локации.
* Онондагара, на реката Онондага.
* Онондагегаге, западно од Лоуер Ебенезер, округ Ири.
* Ононтатакет,на реката Сенека.
* Отиханагве, на устието на Салмон Ривер.
* Теиононтатасес, (?).
* Тгасунто, (?).
* Туенхо, јужно од бревертон, на западната страна од езерото Онајда.
* Туеадасо, во близината на Џејмсвил.
2 Поврзано
* Онондага јазик
3 Наводи
* Calloway, Colin G. (2004). ''First Peoples'' (2nd Ed.). Boston: Bedford/St. Martin's. ISBN 0-312-39889-1.
* United States Census Bureau
Ангелски Водопад

Ангелски Водопад (домородно име: ''Kerepakupai merú'') е највисокиот светски водопад со висина од 979 метри, а слободен пад на водата од 807 метри. Сместен е во Канајма националниот парк во регионот Гран Сабана од државата Боливар, Венецуела. Висината на водопадот е толку голема што водата е расеана од силните ветрови и се менува во магла пред да дојде до земјата.
Класа (биологија)

Класа е таксономска категорија во рамките на биолошката класификација на организмите во биологијата под тип и над ред.
На пример, Цицачите се класа која се користи при класификација на кучињата, чиј тип е ’Рбетници, а редот им е Месојадци.
1 Историја на поимот
Класата како засебна биолошка класификација со свој назив (наспроти едноставно наречениот ''виш род''''(genus summum))'' за првпат била употребена од францускиот ботаничар Жозеф Питон де Турнефор во неговата класификација на растенија (во неговото дело од 1694 насловено како „Елементи на ботаниката“, фр. ''Eléments de botanique''). Карл Линеј бил првиот кој доследно гоприменувал поимот за сите три царства на природата (минерали, растенија и животни) во неговата ''Систем на природата'' (1735, 1 изд.). Оттогаш класата зазема највисоко место во таксономската хиерархија сѐ до воведувањето на разграноците, денес наречени типови и оддели во XIX век.
2 Поврзано
* Систематика
* Кладистика
* Филогенетика
* Таксономија
Ѓезве

Ѓезве е лонче предвидено за варење на турско кафе. Има подолга рачка која овозможува заштита на рацете од огнот, додека работ е свиен за потурање на кафето при служење.
Ѓезвето може да биде направено од: бакар, железо (емајлирано), челик или од огноотпорно стакло.
Рачката може да биде од ист материјал како и садот, но може да биде и од дрво, бакелит или огноотпорна пластика.
1 Потекло на поимот
Зборот „ѓезве“ е од турско потекло (тур. ''cezve''), изведен од арапскиот збор за „жар“ (جَذْوَة, ''џезват''), бидејќи лончето се ставало на него.
2 Отоманска Македонија
Ѓезвето било еден од најчестите предмети застапени во кујните низ Македонија. Било изработувано од метал, од различни видови на метал, но најчесто се пронаоѓало бакарното ѓезве. Формите и декорациите варирале во зависност од казанџијата. Тоа има тркалезно рамно дно, формата на телото му е ѕвончеста, во долниот дел поизразено, а нагоре продолжува со благо стеснување. На горниот крај доаѓа до проширување на отворот, а на предниот дел од ѓезвето е направен нанапред свиткан „клун“ или устинка од која полесно истекува кафето. Долгата плоскава бакарна рачка, поставена со нагорна косина, е прицврстена со две чивии под грлото, на местото на кое почнува проширувањето на отворот.
3 Поврзано
* Турско кафе
* Македонско кафе
Онајди

Онајди или Онајда или како што сами се нарекуваат на онајдски Оњота'a:кa ''Onyota'a:ka'' или Онајотекаоно ''Onayotekaono'', што значи ''народот на исправениот камен'', ''Thwahrù•nęˀ'') е Домороден северноамерикански народ и еден од основачите на Ирокеската конфедерација.
Своевремено Онајдите ги населувале денешните територии на американската сојузна држава Њујорк, претежно околу истоименото езеро Онајда и округот Онајда.
1 Организација
Онајдите во советот на долгата кужа ги застапоувале девет поглавици, и тоа по тројца од секоја класа. Поглавиците на првата класа припаѓал на кланот Волци, тие од втората класа припаѓале на кланот Желки, и третите биле од кланот на мечките.
I Kласа
* Ho-däs’-hä-teh ‘''A Man bearing a Burden’'', или Човекот кој носи товар.
* Ga-no-gweh’-yo-do ‘A-Man covered with, Cat-tail Down’ , или Човекот прекриен со мачешко крзно.
''Da-yo-hä-gwen-da'' ‘''Opening through the Woods’'', или Отвор кон шумата.
II Kласа
* So-no-sase’ ‘''A Long String’'', или Долготе јаже.
* To-no-ä-gă’-o ‘''A Man with a Headache’'', или Човекот со Главоболки
* Hä-de-ä-dun-nent’-hä ''‘Swallowing Himself’'', Човекот кој се голта
III Kласа
* Da-wä-dä’-o-dä-yo ‘''Place of the Echo’'' ,или Местото на Одекот.
* Ga-ne-ä-dus’-ha-yeh ‘''War-club on the Ground’'', Воин на Тлото
* Ho-wus’-hä-da-o ‘''A Man Steaming Himself’'' или Човекот кој се пуши.
2 Села
* Авеген.
* Кахунгаге, јужната страна на езерото Онајда.
* Кановдовса, каде што се влеваат реките Лакавана и Сусквехана.
* Читенанго, во округот Медисон, Њујорк.
* Ковасалон, на истоимениот поток во округот Медисон.
* Ганадога, во близина на Онајда Кастл во округот Онајда
* Хостајунтва, денес Камден, Њујорк.
* Онајда, има за неколку градови во долината на Онајда Крик.
* Ополопонг, во близина на Вајоминг, Пенсилванија.
* Ориска, во Округот Онајда.
* Осевинго, во близина на Ченанго, округ Брум.
* Остогерон, се претпоставува на реката Ченанго.
* Шохераге, во близина на Тускокоги.
* Севеге, во близина на реката Сасквехана.
* Солока, северно од Кашуетунк планините, Пенсилванија.
* тегасоке, на Фиш Крик во Онајда округот.
* Тесерокен, (?).
* Тејосвекен, (?).
* Тканетота, (?).
12 јуни (родени)

1840, Јакуб Арбес — чешки писател, критичар и новинар.
1856, Спиро Гулапчев — македонски анархист.
1877, Јохан Фридрих Хегер — германски архитект.
1915, Дејвид Рокфелер — американски банкар.
1924, Џорџ Херберт Вокер Буш — претседател на САД (1988 — 1992).
1926, Амадео Каризо — арегентински фудбалски голман.
1928, Петрос Моливијатис — грчки политичар.
1929, Ана Франк — холандска Еврејка, жртва на холокаустот (п. 1988.).
1930, Столе Аранѓеловиќ — српски и југословенски глумец.
1941, Чик Кореја — американски џез-музичар.
1945, Пет Џенингс — северноирски фудбалер.
1949, Тодор Мицов — македонски поет.
1955, Мурат Мурати — македонски лингвист.
1959, Хуан Антонио Сан Епифанио — шпански кошаркар.
1965, Гвен Торенс — американска атлетичарка.
1965, Волфганг Херндорф — германски, писател, сликар и карикатурист.
1969, Витал Хејнен — белгиски одбојкарски тренер.
1977, Николас Васкес — аргентински глумец.
1979, Диего Милито — аргентински фудбалер.
1981, Адријана Лима — бразилски модел.
1982, Марко Поповиќ — хрватски кошаркар.
1984, Бруно Соријано — шпански фудбалер.
1986, Серхио Родригес — шпански кошаркар.
1989, Андреја Гвардини — италијански велосипедист.
1992, Филипе Кутињо — бразилски фудбалер.
1996, Давинсон Санчес — колумбиски фудбалер.
2002, Кони Де Винтер — белгиски фудбалер.
Youthanasia

''Youthanasia'' е шестиот студиски албум на треш метал бендот Megadeth. Издаден е во 1994 г. и следи по комерцијалниот пробив со претходниот нивни албум. Во 2004 година бил направен ремикс на албумот и биле додадени четири бонус нумери.
Името ''Youthanasia'' е спој од англиските зборови „youth“ (младина) и „euthanasia“ (евтаназија - убиство од милосрдие). Насловот ги одразува личните убедувања на Мастејн, кој смета дека општеството деструктивно влијае врз младите. На омотот е прикажана жена како остава новороденчиња да се исушат во дворот, што симболично го открива значењето на насловот.
1 Список на песни
Сите песни се напишани и компонирани од Дејв Мастејн, освен обележаните каде свој удел имале и останатите членови.
The World Needs a Hero

''The World Needs a Hero'' е деветтиот студиски албум на треш метал бендот Megadeth. Значаен по тоа што бендот со овој албум се враќа на хеви метал корените, по комерцијалниот рок стил на нивните претходни две изданија. Албумот е издаден на 15 мај 2001 во САД, а ден претходно во европските земји.
Албумот е во издание на Сануктари Рекордс, откако Мегадет се решиле да не ја продолжат соработката со Капитол. Во првата недела од издавањето, дискот се продал во 61.000 примероци, доволно да дебитира на 16. место на Билборд 200 табелата.
Ова е единствениот албум на кој настапил гитаристот Ал Питрели, а втор и последен за тапанарот Џими Деграсо. На омотот се појавува Вик Ретлхед, првпат по албумот ''Rust in Peace'' од 1990. Ова било последното студиско издание на Мегадет пред нивниот краткотраен распад наредната година.
1 Список на песни
Сите песни се напишани и компонирани од Дејв Мастејн, освен песната „Promises“, чија музика ја создал Ал Питрели, во соработка со Мастејн.
Список на маала и населби во Битола

* Арнаут Маало
* Бадембалари
* Баир
* Бактериолошка
* Бела Чешма
* Боримечка
* Брусничка населба
* Буковски Ливади
* Влашко Маало
* Горно Оризари
* Гратчето Пејтон
* Гургур
* Девејани
* Довлеџик
* Ѓупска Маала
* Јени Маало
* Карпош
* Кланица
* Лавчанска населба
* Маџар Маало
* Недопирливи
* Нова Битола
* Областа
* Петочна Вода
* Стрелиште
* Стрежевска населба
* Стрчин
* Ушици
* Мал Париз
Шенгенски договор

Шенгенскиот договор е договор помеѓу европските држави склучен во 1985. и проширен во 1990. кој овозможува напуштање на граничните контроли помеѓу земјите потписнички. Шенгенските одредби се однесуваат на најголемиот дел од европските земји, односно на околу 400 милиони жители и вкупна површина од 4.268.633 км<sup>2</sup>, кои се нарекуваат Шенген-зона. Одредбите на договорот вклучуваат заедничка политика за влез (вклучувајќи и политика за издавање на единствена Шенген-виза), хармонизација на контролата на надворешните граници, координација преку агенцијата Фронтекс, прекугранична полициска и судска соработка.
Вкупно 29 земји, вклучувајќи 25 членки на ЕУ и уште четири други - Исланд, Норвешка, Лихтенштајн и Швајцарија се потписнички на Шенгенскиот договор.
Договорот го добил името по гратчето Шенген во Луксембург.
Јужна Џорџија и Јужни Сендвички Острови

Јужна Џорџија и Јужните Сендвички Острови (англ. ''South Georgia and the South Sandwich Islands'') е британска прекуморска територија во јужниот Атлантски Океан. Тоа е далечна и ненаселена збирка на острови кои се состојат од Јужна Џорџија - која има околу 170 км на 29 км површина и е најголем остров во територијата, и ланец од помали острови познати како Јужни Сендвички Острови кои се наоѓаат југоисточно на околу 650 км.
На островите нема домородна популација, и единствени жители се Британскиот повереник, поштар, научници и персонал за поддршка кои ги одржуваат научните бази на Јужна Џорџија и во главниот град Кинг Едвард Поинт (именуван по ‘ртот Крал Едвард).
Британија прогласила суверенитет над Јужна Џорџија во 1775, а над Јужните Сендвички Острови во 1908. Британската прекуморска територија Јужна Џорџија и Јужни Сендвички Острови била формирана во 1985, пред тоа била дел од Фолкландската прекуморска територија. Аргентина бара суверенитет над Јужна Џорџија од 1927, а над Јужните Сендвички Острови од 1938. Овие барања на Аргентина придонеле за Фолкландската војна од 1982.
Александар Џамбазов

Александар Џамбазов ( во Стапар — во ) — македонски диригент и композитор, великан на современата македонска музика. Тој е категоризиран во четвртата генерација македонски повоени композитори.
1 Животопис
Музичка академија завршил во Белград, а целиот работен век го минал во Македонската радио-телевизија, како диригент на Танцовиот и ревискиот оркестар. Има остварено безброј снимки и концерти во живо. Настапувал во земјава и во странство.
2 Творештво
Неговиот творечки опус е многу богат. Автор е на голем број детски песни. Иницијатор и долгогодишен диригент бил на фестивалот за деца, „Златно славејче“ во Скопје. Пишувал сценска музика и филмска музика („Мементо“, за драмите „Мајка“, „Двајца на нишалка“ итн.) и повеќе дела од класичната музика, меѓу кои и „Рапсодија за Скопје“ за пијано и оркестар (1966), „Седум танцови варијации“ за пијано и оркестар (1977) и др. Компонирал и хорски композиции, како и голем број популарни мелодии.
3 Награди
Добитник е на повеќе од 40 награди и признанија во Македонија и Југославија, меѓу кои и државната награда „11 Октомври“ и Наградата „13 Ноември” на Град Скопје.
4 Личен живот
Во брак бил со познатата македонска глумица Анче Џамбазова.
Негов син е познатиот глумец и телевизиско лице Игор Џамбазов, ќерка му била Тања Џамбазова.
5 Наводи
Список на филмови од Стивен Спилберг

Ова е список на филмови од режисерот Стивен Спилберг, вклучувајќи ги оние кои ги режирал, продуцирал и во кои глумел.
Интересна работа што треба да се напомене за Спилберг е дека тој се грижи за неговото име. Ако бил продуцент на некој филм што тој смета дека не е доволно добар, бара името да му биде отстрането од филмот.
1 Филмови
Наслов, Година, Режија, Продуцент, Писател, Глумец/Учесник
''Последниот пиштол'', 1959
''Оддел на тепачи'', 1961
''Бегство кон никаде'', 1961
''Светла'', 1964
''Емблин''', 1968
''Двобој'', 1971
''Шугарленд експрес'', 1974
''Ајкула'', 1975
''Блиски средби со третиот вид'', 1977
''Сакам да те држам за рака'', 1978
''1941'', 1979
'' Блуз браќа'', 1980
''Искористени коли'', 1980
'' Континентална поделба'', 1981
''Индијана Џонс: Крадците на изгубениот ковчег'', 1981
''И Ти'', 1982
''Полтергајст'', 1982
''Зона на самракот: Филмот'', 1983
''Гремлини'', 1984
''Индијана Џонс: Храмот на пропаста'', 1984
''Соба 666'', 1984
''Враќање во иднината'', 1985
''Пурпурната боја'', 1985
''Гунисови'', 1985
''Младиот Шерлок Холмс'', 1985
''Американска приказна'', 1986
''The Money Pit'', 1986
''Чудо на осма улица'', 1987
''Империја на сонцето'', 1987
''Хари и Хендерсенови'', 1987
''Внатрешна вселена'', 1987
''Земјата пред луѓето'', 1988
''Кој го намести Душко Долгоушко?'', 1988
''Секогаш'', 1989
''Враќање во иднината 2'', 1989
''Тато'', 1989
''Душо, ги смалив децата'', 1989
''Индијана Џонс: Последната крстоносна војна'', 1989
''Арахнофобија'', 1990
''Враќање во иднината 3'', 1990
''Гремлини 2'', 1990
''Џо против вулканот'', 1990
''Зајко'', 1990
''Желба за крилја'', 1991
''Американска приказна 2'', 1991
'' Страв од наметка'', 1991
'' Кука'', 1991
''Паркот Јура'', 1993
''Шиндлеровата листа'', 1993
''Се вративме! Приказна за диносаурус'', 1993
''Флинстонови'', 1994
''Каспер'', 1995
''Преживелици на Холокаустот'', 1995
''Балто'', 1996
''Твистер'', 1996
''Амистад'', 1997
''Луѓе во црно'', 1997
''Изгубениот свет: Паркот Јура'', 1997
''Спасувајќи го војникот Рајан'', 1998
''Последните денови'', 1998
''Маската на Зоро'', 1998
''Снимајќи ја војната '', 2000
''Вештачка интелигенција'', 2001
''Стенли Кјубрик: Живот во филм'', 2001
''Остим Пауерс во Златниот член'', 2002
''Фати ме ако можеш'', 2002
''Луѓе во црно 2'', 2002
''Малцински извештај'', 2002
''Двоен предизвик'', 2003
''Терминал'', 2004
''Мемоарите на една Гејша'', 2005
''Минхен'', 2005
''Легендата за Зоро'', 2005
''Војна на световите'', 2005
''Знамиња на нашите татковци'', 2006
''Писма од Иво Џима'', 2006
''Куќа чудовиште'', 2006
''Ајкулата е сè уште жива'', 2006
''Спилберг за Спилберг'', 2007
''Трансформери'', 2007
''Индијана Џонс: Кралството на кристалниот череп'', 2008
''Судењето на седмицата од Чикаго'', 2009
''Тинтин'', 2009
''Линколн'', 2009
''Меѓуѕвезден'', 2009
Risk

''Risk'' е осмиот студиски албум на треш метал бендот Megadeth, издаден во 1999 г. Ова впрочем е и последниот албум на групата кој бил издаден под капата на Капитол Рекордс. Ова остварување значело и крај на соработката со долгогодишниот гитарист Марти Фридмен, кој поради несогласувања со Мастејн околу музичката насока по која би требало да се движи бендот ќе побара разделба.
Насловот е инспириран од една изјава на Ларс Улрих од Металика, кој вели дека Мегадет „мораат да ризикуваат со смена на нивниот стил ако сакаат да се пробијат на глобално ниво“, како во случајот со Металика. Оваа ненадејна промена за Мегадет беше меч со две острици. Иако добија слушаност на ТВ и радио станиците, загубија голем дел од верните обожаватели, кои биле длабоко разочарани од ова ЦД. И музичката јавност го протолкува овој пресврт во нивната кариера како фијаско и тотален неуспех. Во едно интервју, Мастејн ќе потенцира дека овој албум добро би поминал на музичкиот пазар доколку не го носел името Мегадет.
Имено, од овој албум се објавени три синглови, сите поткрепени со видео записи. Првиот и носечки, „Crush 'Em“, се смета за спортска химна, во која се говори за борба во арената и мелење на противникот. Вториот синг, „Breadline“, ја раскажува приказната за сиромашен човек и нарко-зависник кој се бори за гола егзистенција. Оваа песна не е балада, но е исклучителна и многу трогателна со својата светла мелодија. „Insomnia“ е трета и последна објавена песна од оваа плоча, а нејзината тематика, како што говори и самиот наслов, се проблемите со спиење. Како што ќе открие и самиот Мастејн во една прилика, оваа песна на некој начин ги содржи неговите сопствени проблеми со несоница по долгите вечерни журки и забави.
Овој албум доживеал аудио ремикс во 2004 г. како дел од желбата на Мастејн за комплетна ревизија на целокупниот дотогашен музички каталог на Мегадет. Песните се со подобрена продукција и звучност, а како бонус се додадени три од постоечките синглови, но дигитално преработени од страна на различни диџеи.
1 Список на песни
Сите песни се напишани и компонирани од Дејв Мастејн. Марти Фридмен се потпишува како соавтор на музиката во нумерите 2 до 9, додека Дејвид Елефсон е соавтор на текстот во траките 10 и 11.
Жаба голијат

Жаба голијат — најголемата жаба на светот. Може да порасне до 33 см во должина и тежи околу 3 кг. Ова животно е со екстремно мал биотоп, најмногу е распространето во Западна Африка (близу Габон). Популацијата на жабата голијат се намалува поради уништувањето на животната средина и поради нивниот лов за домашни миленици.
1 Опис
Во 15 примероци, нивната просечна маса е помеѓу 600 грама и 3250 грама, а должината помеѓу 17 и 32 см. Нивните очи можат да бидат до 2,5 см во пречник. Пречникот на тимпанумот (систем на сетилни органи за слушање кај жабите и инсекти) изнесува 0,5 см и е одвоен од окото за 5 см. Тие можат да слушаат, но немаат вокална торбичка.
2 Живеалиште
Жабата голијат се наоѓа во и покрај брзите реки со песочливи корита во Западна Африка. Овие реки се чисти и полни со кислород. Системите на реки каде што овие жаби живеат се често густи влажни области со високи температури.
3 Поврзано
* Жаби
Фолкландска војна

Фолкландската војна (англ. ''The Falklands War''; шпан. ''Guerra de las Malvinas/Guerra del Atlántico Sur'') се водела помеѓу Аргентина и Обединетото Кралство за спорните Фолкландски острови, Јужна Џорџија и Јужните Сендвички острови. Фолкландските острови се состојат од два големи и повеќе мали острови во јужниот Атлантик источно од Аргентина. Името и суверенитетот на островите се спорни долго во историјата.
Војната била предизвикана од окупацијата на Јужна Џорџија од страна на Аргентина на 19 март 1982, а потоа и на Фолкландите, а завршила кога Аргентина се предала на 14 јуни истата година. Војната не била објавена од ниедна од страните. Првобитната инвазија од Аргентина била објаснета како враќање на сопствената територија, а од страна на Британија била сметана за инвазија на британска прекуморска територија.
Во времето пред војната, Аргентина била зафатена од голема економска криза и граѓански немири против воената хунта која владеела од 1976. Аргентинската воена власт настојувала да ја задржи моќта преку пренасочување на вниманието на јавноста на вековниот спор со Британија околу суверенитетот на островите, но не очекувала дека Британија ќе одговори со воена сила.
Суверенитетот на Фолкландските острови е предмет на тензии кој ескалирал кога на 19 март група најмени аргентински трговци го истакнале знамето на Аргентина на Јужна Џорџија, што подоцна било сметано за првиот офанзивен акт во војната. Аргентинската воена хунта, сметајќи дека Британија може да го засили военото присуство во јужниот Атлантик, ја наредила инвазијата на островите за 2 април.
Веста за инвазијата најпрво стигнала во Британија преку аматерско радио. Британија најпрво била изненадена од нападот на Аргентина, и покрај повеќекратните предупредувања од своите морнарички офицери за можната инвазија. Само неколку недели подоцна, Британците започнале поморска и воздушна офанзива, и за кусо време ги зазеле островите и ги заробиле сите аргентински војници што биле стационирани на нив.
Аргентина сè уште и понатаму ги смета островите за свои, кои ги нарекува Малвински.
Политичките ефекти од војната биле силни и во двете земји, со бранови на патриотизам: поразот во Аргентина предизвикал уште поголеми протести против воената власт, која конечно и паднала; во Британија воената победа предизвикала силна поддршка за владата на Маргарет Тачер и нејзин повторен избор на парламентарните избори во 1983.
Дерек Шепард

Дерек Шепард (|Derek Shepherd) е измислен лик од телевизиската серија на ABC, ''Вовед во анатомија''. Ликот го толкува глумецот Патрик Демпси, кој ја доби Наградата избор на народот во 2007 и 2008 за улогата. За улогата на Дерек Шепард, првобитно бил планиран глумецот Роб Лоу, но Патрик Демпси се покажал како најдобра варијанта.
1 Заднина
Дерек е роден во трудољубива среднокласна фамилија во Њујорк и е единствен син од семејство со пет деца. Неговиот татко умрел кога тој бил доста млад, но тој и неговите сестри решиле да надминат се и покрај се сите пет деца Шепард завршиле медицинско училиште и станале доктори. Познато е дека неговата сестра Ненси специјализирала oбстетиција и гинекологија а другата Кетлин станала психијатар. Најдобриот пријател на Дерек од детството Марк Слоун, кој станал побогат и по нечувствителен, го сметале како втор син на семејството Шепард.
Дерек се омажил со неговата девојка од факултет, Адисон Ментгомери и во 1994 двајцата станале стажисти со ментор д-р Ричард Вебер. По многу учење и откако ги поминале стажистките години и резидентските тие станале едни од најдобрите хирурзи во нивното поле. Но поради голема посветеност кон кариерите нивниот брак отуѓил и довело да Адисон спие со Марк.
Откако ги нашол Адисон и Марк во кревет тој го прекинал бракот (но не законски) и се преселил во Сиетл, прифаќајки ја понудената работа од неговиот бивши наставник, д-р Ричард Вебер, како глава на неврохирургија во Сиетл Грејс и почнал да живее во приколка во Сиетл.
2 Краток Преглед
Професионално, Дерек е еден од најдобрите неврохирурзи во светот.
Семејството е многу важно за Дерек.
3 Историја на ликот
4 Интересни факти
1. Омилен вкус на сладолед − ''Кафе''
2. Омилен пијалак − ''Заледен скоч''
3. ''Од време на време сака да испуши пура''
4. ''Сака да рибари''
5. ''Никогаш не танцува јавно'' (но сепак има танцувано со Адисон на финалето на втората сезона на матурата)
6. Омилена книга − The Sun Also Rises
7. Омилен бенд − ''The Clash''
8. Омилена боја − Индиго
9. ''Има лузна на челото, тоа е причината зошто веќе не вози мотоцикл''
10.''Живее во приколка''
11. ''Има 4 сестри, 9 внуки и 5 внуци''
Сево ова Дерек и го кажува на Мередит во една реченица.
Placebo

Placebo (се чита:''пласибо'') ― британска алтернативна рок-група основана во Лондон во 1994. Групата ја основале пејачот и гитарист Брајан Молко и бас-гитаристот Стефан Олсдал, а кон крајот на 1994 година како тапанар им се приклучил Роберт Шулцберг. Молко бил роден во Белгија, а Олсдал и Шулцберг во Шведска; Молко и Олсдал, пред одделно да се преселат во Лондон и да станат британски државјани, живееле во Луксембург. Шулцберг поради несогласувања со Молко ја напуштил групата во 1996 година, кратко време по објавувањето на првиот албум од групата, а истата година бил заменет со Стив Хјуит.
Placebo стекнале популарност во Обединетото Кралство со синглот „Nancy Boy“ од 1997 година, песна озлогласена во тоа време по нејзината родова содржина. Групата се издвоила на бритпоп-сцената со нивниот андроген изглед и музичката содржина, како и со препознатливиот глас и стиховите на Молко во кои отворено изнесувал ставови за сексуалноста, душевното здравје и употребата на дрога.
Тапанарот Стив Хјуит ја напуштил групата на 1 октомври 2007 поради „лични и музички несогласувања“. Следната година бил заменет со Стив Форест. Со Форест во составот, Placebo објавиле два албума, а тој ја напуштил групата во 2015 година за да продолжи со соло-кариерата. Од 2015 година, Placebo официјално е дуо, иако понекогаш членуваат заменски музичари.
Placebo низ годините соработувале со многу музичари, вклучувајќи ги: Дејвид Боуви, Џастин Ворфилд, Мајкл Стајп и Алисон Мошарт. Издале осум студиски албуми и сите тие се пласирале меѓу најдобрите 20 на топ-листата за албуми во Обединетото Кралство. Продале околу 14 милиони музички записи.
1 Членови
1.1 Сегашни членови
Од 2008, бендот се состои од:
* Брајан Молко (1994-денес) – главен вокал, гитара, хармоника, клавијатура, саксафон
* Стефан Олсдал (1994-денес) – бас, гитара, клавијатура, помошен вокал
*
Дополнителни членови за изведби во живо се:
* Бил Лојд – гитара, бас гитара
* Алекс Ли (од 2006) – клавијатура, гитара
1.2 Поранешни членови
* Стив Хјуит (1996-2007) – тапани, перкусии
* Роберт Шулцберг (1994-1996) – тапани, перкусии
* Стив Форест (2008-2015) - тапани
2 Дискографија
2.1 Албуми
*''Placebo'' (17 јули 1996)
*''Without You I'm Nothing'' (12 октомври 1998)
*''Black Market Music'' (9 октомври 2000)
*''Sleeping with Ghosts'' (24 март 2003)
*''Meds'' (13 март 2006)
*''Battle for the Sun'' (2009)
*''Loud Like Love'' (2013)
*''Never Let Me Go'' (2022)
| |
2.2 Компилации
*''Once More with Feeling'' (November 30, 2004)
*''Covers'' (5 март 2007)<sup>Заб.</sup>*''Extended Play '07'' (31 јули 2007) (издадено само во САД)
|}
*''Covers'' оригинално се појави како бонус диск на издавањето на Sleeping with Ghosts Special Edition. Ексклузивно може да се симне на iTunes.
3 Placebo песни во филм, телевизија и видеоигри
* „Every You Every Me“ е почетната песна во филмот ''Cruel Intentions''.. Песната е и на саундтракот на играта за Playstation F1 2000, издадена од EA Sports.* „Bruise Pristine“ е искористена како дел од саундтракот во играта за Playstation од 1997 Gran Turismo.
Cryptic Writings

''Cryptic Writings'' е седмиот студиски албум на треш метал бендот Megadeth. Бил издаден на 17 јуни 1997 год. Овој албум го продолжува комерцијалниот тренд на Мегадет, и содржи песни што се наменети за пошироката публика.
Ова бил последниот студиски албум каде на тапани настапувал Ник Менза. Со тоа воедно се растурила „класичната постава“ на Мегадет, во состав Мастејн, Елефсон, Фридмен и Менза. Тие заеднички изработиле четири албуми, почнувајќи од ''Rust in Peace'' (1990) па сè до овој.
Занимливо, ова е единствениот албум од целокупниот музички каталог на бендот каде Вик Ретлхед не се појавил ниту на омотот, ниту пак во книшката со текстовите на песните. Преработената верзија е издадена во 2004, заедно со другите постари албуми.
1 Список на песни
Сите песни се напишани и компонирани од Дејв Мастејн, освен обележаните каде свој удел имале и останатите членови.
Македонска лична карта

Личната карта е лична исправа во Република Македонија со која се докажува идентитетот, државјанството, живеалиштето и адресата на граѓанинот на државата. Документот го издава Министерството за внатрешни работи (МВР). Секој граѓанин со наполнети 18 години возраст е должен да има лична карта. Лична карта може да му се издаде на граѓанинот со наполнети 15 години живот по лично барање, по претходна согласност од родителите, законскиот застапник или старателот.
1 Изглед
По изглед, македонската лична карта личи на кредитна картичка, со тоа што е пластична и правоаголна. Одлево стои фотографија на сопственикот. На горниот раб стои името ''Република Македонија'' на два јазика, македонски (кирилица) и англиски (латиница). Под тоа, со големи букви стои натписот „Лична карта“, исто така на двата јазика. На картата се прикажани и знамето и грбот на државата.
1.1 Печатени податоци
Описот на секое поле стои на македонски и англиски.
* Предна страна:
** Презиме
** Име
** Државјанство
** Пол
** Датум на раѓање
** Број на лична карта
** Датум на издавање
** Важи до
** Потпис
* Задна страна:
** Место на раѓање
** Живеалиште и адреса
** Издадена од
** Машински читливи податоци
2 Историја
Кон крајот на 18 и почеток на 20 век , кога Македонија била дел од Отоманското Царство, жителите морале да поседуваат отоманска лична карта. Таквата карта била позната како ''nüfus tezkeresi'' (на османски турски јазик), или ''нофуз'' (на македонски јазик).
За важноста на овие карти зборува на пример барањето на Крсте Мисирков да се впише „Македонци“ внаместо Македонски Словени..
3 Поврзано
* Македонски пасош
* Македонска возачка дозвола
* Македонска патна исправа
Кашкајски јазик

Кашкајскиот е туркиски јазик зборуван од Кашкајците, етничка група што живее воглавном во регионот Фарс во Иран. Бројот на луѓето што го зборуваат јазикот варира, но бројката се движи околу 923,000 говорници. Јазикот е сличен со азербејџански јазик и некои јазичари го сметаат за дијалект на тој јазик. Јазикот користи персиска азбука со мали модифицирања.